وباء فيروس كورونا 2019–2020 هوه وباء عالمى ابتدا ف سنه 2019 بسبب ڤايروس كورونا الجديد 2019 (SARS-CoV-2 سارس-كوڤ-2). اياميه انتشرت معلومات غلط كتير. منظمة الصحه العالميه حاولت توضح المعومات الصح. في شهر يناير سنه 2020 ، بى بى سى نشرت مقال عن المعلومات الغلط عن الفيروس ال اتنشرت فى مقالين يوم 24 يناير فى واشينطون تايمز اتكتب فيها ان الفيروس كان جزء من برنامج صينى للأسلحة البيولوجية ، و مقره معهد ووهان لعلم الفيروسات (WIV). يوم 29 يناير ، كتب موقع الأخبار المالية والمدونة الالكترونية زيروهيدچ ZeroHedge بدون دليل ان عالم في WIV أنشأ سلالة COVID-19 المسؤولة عن وباء ڤايروس كورونا . زيروهيدچ كتب تفاصيل الاتصال الكاملة للعالم اللى مفروض أنه مسؤول ، ده اسلوب اسمه دوكسينج ( doxing) ، من خلال تضمين اسم العالم وصورته ورقم تليفونه ، عشان يوحي للى يقرا بأنهم ممكن يزورو العالم الصينى لو عاوزين يعرفو ايه سبب وباء ڤايروس كورونا. [25] تويتر علق حساب المدونة بشكل دايم بسبب مخالفته سياسة عدم التلاعب بالمعلومات. مسؤولين امريكان اتهمو روسيا يوم 22 فبراير انها سنهله حملة تضليل مستمره و بتستخدم آلاف من حسابات وسائل التواصل الاجتماعي على Twitter و Facebook و Instagram عشان نشر نظريات المؤامرة اللى مالهاش أساس، مدعين أن الفيروس هوه سلاح بيولوجى عملته وكالة المخابرات المركزية فى امريكا عشان يعملو حربا اقتصادية على الصين باستخدام الفيروس.